**บทที่ 5**

**สรุปผล อภิปรายผลและข้อเสนอแนะ**

 การศึกษาวิจัย เรื่อง ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม เป็นการศึกษาเกี่ยวกับปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม ผู้วิจัยได้นำผลมาสรุป ดังนี้

 1. สรุปผลการวิจัย

 2. อภิปรายผลการวิจัย

 3. ข้อเสนอแนะ

วัตถุประสงค์ของการวิจัยครั้งนี้เพื่อศึกษาระดับปัจจัยที่มีผลต่อการพัฒนาตามพันธกิจ คณะเภสัชศาสตร์ มหาวิทยาลัยมหาสารคาม เพื่อศึกษาระดับการพัฒนาตามพันธกิจคณะเภสัชศาสตร์ มหาวิทยาลัยมหาสารคาม เพื่อศึกษาปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคามและเพื่อศึกษาข้อเสนอแนะการเสริมสร้างการพัฒนาตามพันธกิจ คณะเภสัชศาสตร์ มหาวิทยาลัยมหาสารคาม โดยมีสมมติฐานการวิจัย ปัจจัยที่มีผลต่อการพัฒนา ตามพันธกิจคณะเภสัชศาสตร์ มหาวิทยาลัยมหาสารคาม อยู่ในระดับสูง อย่างมีนัยสำคัญทางสถิติ ที่ระดับ .05 ประชากรที่ใช้ในการวิจัย ได้แก่ บุคลากรคณะเภสัชศาสตร์ มหาวิทยาลัยมหาสารคาม จำนวน 72 คน และนักศึกษาคณะเภสัชศาสตร์ มหาวิทยาลัยมหาสารคาม จำนวน 635 คน รวมจำนวนทั้งสิ้น 707 คน (คณะเภสัชศาสตร์ มหาวิทยาลัยมหาสารคาม, กันยายน 2559) หากลุ่มตัวอย่างด้วยวิธีการคำนวณหาขนาดกลุ่มตัวอย่างของ (Yamane. 1973, p. 727) จำนวน 256 คน เครื่องมือที่ใช้ในการวิจัย คือ แบบสอบถามที่ได้ค่าความเชื่อมั่นเท่ากับ 0.95 โดยแบบสอบถามแบ่งออกเป็น 4 ตอน การวิเคราะห์ข้อมูลโดยใช้โปรแกรมคอมพิวเตอร์สำเร็จรูป สถิติที่ใช้ได้แก่ ค่าเฉลี่ย (Mean) ร้อยละ (Percentage) ความถี่ (Frequency) ส่วนเบี่ยงเบนมาตรฐาน (S.D.) ค่าสัมประสิทธิ์สหสัมพันธ์แบบเพียร์สัน (Correlation Coefficient) และการวิเคราะห์สมการการถดถอยพหุคูณ เชิงเส้นตรง (Multiple Linear Regression Analysis)

**5.1 สรุปผลการวิจัย**

ผลการวิจัยสามารถสรุปได้ ดังนี้

 1.ระดับปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคามโดยรวมอยู่ในระดับมากเมื่อจำแนกตามปัจจัย พบว่า ปัจจัยทั้งหมดจำนวน 9 ปัจจัย อยู่ในระดับมาก โดยสามารถเรียงลำดับปัจจัยที่มีค่าเฉลี่ยจากมากไปหาน้อยได้ ดังนี้ ปัจจัยผู้นำเป็นปัจจัยมีค่าเฉลี่ยมากที่สุด รองลงมาได้แก่ ปัจจัยนโยบาย ปัจจัยบุคลากร ปัจจัยนิสิตคณะ ปัจจัยเทคโนโลยี ปัจจัยการเมือง ปัจจัยสังคม ปัจจัยเศรษฐกิจ และสุดท้ายได้แก่ ปัจจัยทรัพยากร

 2. ระดับการพัฒนาตามพันธกิจคณะเภสัชศาสตร์ มหาวิทยาลัยมหาสารคามโดยรวมและรายด้าน พบว่า ระดับการพัฒนาตามพันธกิจคณะเภสัชศาสตร์ มหาวิทยาลัยมหาสารคามโดยรวมอยู่ในระดับมาก โดยสามารถเรียงลำดับค่าเฉลี่ยของด้านจากมากไปหาน้อยได้ดังนี้ ด้านผลิตบัณฑิตที่มีคุณภาพในสาขาเภสัชศาสตร์และสาขาอื่นที่เกี่ยวข้องโดยใช้เทคโนโลยีที่เหมาะสม อยู่ในระดับมาก ด้านให้บริการชุมชนด้านสุขภาพ อยู่ในระดับมาก ด้านส่งเสริมและทำนุบำรุงศิลปวัฒนธรรมและ ภูมิปัญญาท้องถิ่นด้านสุขภาพ อยู่ในระดับมาก และสุดท้ายได้แก่ 4) ด้านวิจัยทางเภสัชศาสตร์ เพื่อนำองค์ความรู้ที่ได้ไปใช้ในการสร้างสุขภาวะแก่ประชาชนและสังคม อยู่ในระดับมาก

3. ผลการวิเคราะห์ข้อมูลเกี่ยวกับปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม พบว่า ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม อย่างมีนัยสำคัญที่ระดับ .05 มีจำนวน 3 ตัวแปร ได้แก่ 1) ปัจจัยนโยบาย 2) ปัจจัยสังคม และ 3) ปัจจัยเทคโนโลยีโดย มีสมการถดถอยในรูปคะแนนดิบ ดังนี้

 สมการถดถอยในรูปคะแนนดิบ คือ Y = a +b1(x1) + b2(x2) + b3(x3) +….+b9(x9)

 แทนค่าในสูตร Y = -.16 + (0.55 X1 ) + (0.00 X2 ) + 0.11X3 + 0.00X4 +

(-0.03)X5+ (-0.02)X6 + 0.03X7 + 0.21X8 +0.16X9

 และสามารถสร้างสมการถอดอยู่ในรูปคะแนนมาตรฐานได้ ดังนี้

 สมการถดถอยในรูปคะแนนมาตรฐาน คือ Z = B1Z1+ B2Z2+ B3Z3+……....+ B9Z9

 แทนค่าในสูตร Z = (.48Z1) + (-0.00Z2) + .01Z3 + -(0.00)Z4+ (-0.03)Z5 +

(-0.03)Z6 + 0.04Z7 + 0.29Z8 + 0.17Z9

 เมื่อ Y และ Z = การพัฒนาตามพันธกิจคณะเภสัชศาสตร์ มหาวิทยาลัยมหาสารคาม

 4. ข้อเสนอแนะการเสริมสร้างการพัฒนาตามพันธกิจคณะเภสัชศาสตร์ มหาวิทยาลัยมหาสารคาม ดังนี้ ผู้บริหารต้องสามารถสร้างความสมานสามัคคี ของบุคคลากรในคณะ บุคลากร สนับสนุนการสร้างขวัญและกำลังใจในการทำงาน มีกลยุทธ์ ในการบริหารงานที่ชัดเจน และเข้าใจร่วมกัน อยากมีอุปกรณ์เครื่องมือทางวิทยาศาสตร์ที่หลากหลายมากขึ้น พัฒนาบูรณาการห้องปฏิบัติการ ติดแอร์ เพิ่ม เพิ่มอุปกรณ์ ห้องปฏิบัติการเยอะๆ ควรมีการจัดโครงการ ธรรมะ ต้องการเข้าโครงการแลกเปลี่ยนนักเรียนต่างประเทศ ควรมีพัฒนาการเรียนการสอนของอาจารย์ที่คณะโดย การเน้นผู้เรียนเป็นศูนย์กลางถือเป็นหัวใจสำคัญของการจัดการเรียนการสอน อีกทั้งควรเพิ่มการปฏิบัติงานมากขึ้นศึกษาร่วมกับคณะอื่นๆให้เกิดการเรียนรู้แบบสหวิชาชีพ ควรมีงบประมาณสนับสนุนกิจกรรมต่างๆ ที่จัดขึ้นโดยสโมสรกับนิสิต โดยผู้บริหารจัดสรรงบประมาณกิจกรรมต่าง ๆ ของนิสิต ผู้บริหารควรจัดสรรงบประมาณให้กิจกรรมด้านๆ ให้เหมาะสมตามค่าธรรมเนียมที่เสียไป

 5. ผลการวิเคราะห์ข้อเสนอแนะการเสริมสร้างการพัฒนาตามพันธกิจคณะเภสัชศาสตร์ โดยการใช้ความถี่ (Frequency) และการจัดกลุ่มข้อความ (Context Grouping) พบว่า

 5.1 ด้านนโยบายการบริหาร พบว่า ผู้บริหารต้องสามารถสร้างความสมานสามัคคี ของบุคคลากรในคณะ บุคลากร สนับสนุนการสร้างขวัญและกำลังใจในการทำงาน มีกลยุทธ์ ในการบริหารงานที่ชัดเจน และเข้าใจร่วมกัน เพื่อผลักดันให้เป็นไปตามพันธกิจ จำนวน 32 คน พัฒนาระบบการบริการให้การจัดการต่าง คล่องตัวและสนับสนุนงานทุกส่วนให้สอดคล้องกันไป ทั้งบริหารวิชาการและสนับสนุน สนับสนุนจูงใจให้อาจารย์และบุคลากรสนใจในด้านบริการและ ทำนุบำรุงศิลปวัฒนธรรมท้องถิ่นเช่นเกณฑ์การประเมินความถี่ความชอบ จำนวน 26 คน

 5.2 ด้านสิ่งอำนายความสะดวกทางกายภาพ พบว่า อยากมีอุปกรณ์เครื่องมือทางวิทยาศาสตร์ที่หลากหลายมากขึ้น จำนวน 54 คน พัฒนาบูรณาการห้องปฏิบัติการ ติดแอร์ เพิ่ม เพิ่มอุปกรณ์ ห้องปฏิบัติการเยอะๆ จำนวน 39 คต ควรมีเทคโนโลยีและการปฏิบัติการทางการผลิตยามากขึ้น จำนวน 11 คน ควรพิจารณาเรื่องความปลอดภัยในชีวิตของนิสิต จำนวน 23 คน ทำที่จอดรถมากขึ้น จำนวน 8 คน

 5.3 ด้านกิจกรรม พบว่า ควรมีการจัดโครงการ ธรรมะ จำนวน 28 คน ต้องการ เข้าโครงการแลกเปลี่ยนนักเรียนต่างประเทศ จำนวน14 คน ควรจัดให้มีการแข่งกีฬาหลายชนิด จำนวน 25 คน

 5.4 ด้านการจัดเรียนการสอน พบว่า ควรมีพัฒนาการเรียนการสอนของอาจารย์ที่คณะโดย การเน้นผู้เรียนเป็นศูนย์กลางถือเป็นหัวใจสำคัญของการจัดการเรียนการสอน จำนวน 33 คน อีกทั้งควรเพิ่มการปฏิบัติงานมากขึ้นศึกษาร่วมกับคณะอื่นๆให้เกิดการเรียนรู้แบบสหวิชาชีพ จำนวน 21 คน ควรมีการพัฒนาการเรียนการสอนของอาจารย์ในคณะส่งเสริมให้มีภาษาที่ 3 จำนวน 32 คน มีการทบทวนการบ้านแบบบูรณการในห้องเรียน จำนวน 16 คน อีกทั้งต้องการให้มีการเรียนแบบ 4.0 ซึ่งสอนแบบให้เด็กมี Thinking แล้วต่อมาอยากให้เน้นในสิ่งที่ควรจะรู้จริง ๆ จำนวน 37 คน ควรพัฒนาการสื่อสารของอาจารย์ให้สามารถสื่อสารกับนิสิตได้ จำนวน 67 คน สั่งการบ้านให้น้อยลงอาจจะเน้นด้านการฝึกปฏิบัติงานมากขึ้น จำนวน 58 คน ต้องการให้พัฒนานิสิตให้มีทักษะความรู้ความสามารถสอดคล้องต่อความต้องการของตลาดแรงงาน จำนวน 29 คน อยากให้พัฒนาเทคโนโลยีเทคโนโลยีในการสอนให้แก่นิสิตให้เพียงพอ จำนวน 36 คน ต้องการให้มีการส่งเสริมทางด้าน การนำไปประยุกต์ใช้อย่างชัดเจนมากขึ้น ความรู้ที่เรียนมา จำนวน 17 คน

 5.5 ด้านงบประมาณ พบว่า ควรมีงบประมาณสนับสนุนกิจกรรมต่าง ๆ ที่จัดขึ้น โดยสโมสรกับนิสิต โดยผู้บริหารจัดสรรงบประมาณกิจกรรมต่าง ๆ ของนิสิต จำนวน 71 คน ผู้บริหารควรจัดสรรงบประมาณให้กิจกรรมด้าน ๆ ให้เหมาะสมตามค่าธรรมเนียมที่เสียไป จำนวน 62 คน ควรมีงบประมาณสนับสนุนการผลิตงานต่าง ๆ ให้มากกว่านี้ จำนวน 18 คน และควรมีชมรมภาษาอังกฤษที่เปิดโอกาสและประชาสัมพันธ์ให้คนในคณะทราบทั่วถึงกัน จำนวน 42 รวมถึงควรมีการสนับสนุนงบประมาณให้นิสิตในการทำกิจกรรมส่วนรวมให้อย่างเต็มที่เพราะเป็นการศึกษางานของนิสิต จำนวน 22 คน

**5.2 อภิปรายผลการวิจัย**

 จากผลการวิจัยเกี่ยวกับปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม ที่ได้จากเครื่องมือการวิจัยซึ่งเป็นแบบสอบถาม มีประเด็นที่น่าสนใจพอที่จะนำมาอภิปราย เพื่อตอบวัตถุประสงค์ของการวิจัย ดังนี้

 สมมติฐาน : ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคาม โดยรวมอยู่ในระดับสูง อย่างมีนัยสำคัญทางสถิติที่ระดับ .05

 ผลการวิจัย พบว่า โดยรวมมีความสัมพันธ์ในระดับต่ำ (R = 0.63, R2 = 0.58) ผลการวิจัยไม่เป็นไปตามสมมติฐาน ทั้งนี้อาจเป็นเพราะการพัฒนาตามพันธกิจ คณะเภสัชศาสตร์ มหาวิทยาลัยมหาสารคาม อยู่กับปัจจัยหลายปัจจัย ไม่ได้ขึ้นอยู่กับปัจจัยใดปัจจัยหนึ่งที่สำคัญมาก จนทำให้เป็นปัจจัยนั้นส่งผลต่อการพัฒนาพันธกิจอย่างชัดเจน การที่ผลการวิจัยโดยรวมอยู่ในระดับต่ำ คิดเป็น ร้อยละ 63 และร้อยละ 58 ตามลำดับนั้นก็สะท้อนให้เห็นว่าปัจจัยที่ผู้วิจัยได้ศึกษาทั้ง 9 ปัจจัย นั้นส่งผลต่อการพัฒนาพันธกิจ แต่หากพิจารณาแล้วจะพบว่าปัจจัยด้านนโยบาย ด้านสังคมและ ด้านเทคโนโลยีส่งผลต่อการพัฒนาที่ชัดเจนและสำคัญกว่าปัจจัยอื่น ๆ หากพิจารณาจากตารางที่ 4.3 จะพบว่าทุกปัจจัยส่งผลต่อพัฒนาพันธกิจอยู่ระดับมากทุกปัจจัย โดยเฉพาะปัจจัยผู้นำ ปัจจัยนโยบาย ปัจจัยบุคลากรและปัจจัยเทคโนโลยี มีความสำคัญเรียงลำดับกัน หากวิเคราะห์ตามตารางที่ 4.3 จะแสดงให้เห็นว่านโยบายและผู้นำเป็นปัจจัยที่สำคัญสุดในการพัฒนาพันธกิจของคณะ เช่น นโยบายการพัฒนานิสิตให้มีคุณลักษณะที่พึงประสงค์ โดยเน้นคุณธรรมจริยธรรมและจรรยาบรรณวิชาชีพ เป็นต้น (ตารางที่ 4.4) และผู้นำที่สำคัญสุดคือ คณบดีและการมีภาวะผู้นำของผู้นำแต่ละส่วนในคณะ (ตารางที่ 4.6)

 โดยผลการวิจัยดังกล่าวสอดคล้องกับผลการวิจัยของ วัชรินทร์ สุทธิศัย (2555, น. 211-218)ซึ่งวิจัย ปัจจัยที่มีผลต่อความสำเร็จในการนำนโยบายมหาวิทยาลัยราชภัฏไปปฏิบัติ : กรณีศึกษามหาวิทยาลัยราชภัฏกลุ่มภาคตะวันออกเฉียงเหนือ โดยพบว่า ปัจจัยที่มีผลต่อความสำเร็จในการ นำนโยบายมหาวิทยาลัยราชภัฏไปปฏิบัติ ได้แก่ ปัจจัยเทคโนโลยี และปัจจัยการมีเครือข่าย ไม่สอดคล้องกับทิพรย์วรรณ จูมแพง และคณะ (2555, น. 39-51) วิจัย เรื่อง ปัจจัยที่มีอิทธิพลต่อความสำเร็จในการพัฒนาคุณภาพการบริหารจัดการภาครัฐตามการรับรู้ของบุคลากรในหน่วยงานระดับเขต กระทรวงสาธารณสุข ผลการวิจัยพบว่า บุคลากรรับรู้ความสำเร็จในการพัฒนาคุณภาพ การบริหารจัดการภาครัฐระดับปานกลาง และพิชญาฏา พิมพ์สิงห์ (2558, น. 45-54) วิจัยเรื่อง ปัจจัยที่มีความสำคัญต่อการพัฒนาทุนมนุษย์ของบุคลากรสายวิชาการในมหาวิทยาลัยราชภัฏสุราษร์ธานี ผลการวิจัยพบว่า การพัฒนาทุนมนุษย์โดยรวมอยู่ในระดับมาก ความสำคัญของปัจจัยภายในองค์การและปัจจัยภายนอกองค์การกับการพัฒนาทุนมนุษย์ โดยรวมอยู่ในระดับมาก อีกทั้งสอดคล้องกับแนวคิดของ Jack K. Fordye และ Reymond Well (1982) ที่กล่าวว่าปัจจัยสำคัญที่มีผล ต่อการพัฒนาองค์กรคือ ภาพพจน์ขององค์การ รวมทั้งสร้างด้านทัศนคติและค่านิยมในทางบวก ของสมาชิกในองค์กร

**5.3 ข้อเสนอแนะ**

 5.3.1 ข้อเสนอแนะเพื่อนำผลการวิจัยไปใช้

 ในการวิจัยเรื่อง ปัจจัยที่มีผลต่อการพัฒนาตามพันธกิจคณะเภสัชศาสตร์ มหาวิทยาลัยมหาสารคามผู้วิจัยมีข้อเสนอแนะเพื่อนำผลการวิจัยไปใช้ดังนี้

 1. คณะจะต้องให้ความสำคัญกับตำแหน่งคณบดี นโยบาย ผู้นำและภาวะผู้นำ เทคโนโลยีในการพัฒนาพันธกิจของคณะ

 2. ควรเน้นนโยบายการพัฒนานิสิตให้มีคุณลักษณะที่พึงประสงค์ ในเรื่อง คุณธรรมจริยธรรมและจรรยาบรรณวิชาชีพ

 3. ควรให้ความสำคัญกับสังคมมากขึ้น ในการทำงาน บริการ ร่วมมือต่าง ๆ

 5.3.2 ข้อเสนอแนะเพื่อการทำวิจัยครั้งต่อไป

 5.3.21 ควรมีการวิจัยถึงรูปแบบและการพัฒนาเครือข่ายการปฏิบัติงานวิชาชีพ เภสัชกรรมเพื่อให้เห็นถึงลักษณะโครงสร้างตลอดจนจุดอ่อน จุดแข็งของเครือข่ายในการพัฒนา การปฏิบัติงานวิชาชีพเภสัชกรรม

 5.3.2.2 ควรมีการศึกษาถึงสภาพปัญหา ความคาดหวังความต้องการของชุมชนที่มีต่อคณะเภสัชศาสตร์ มหาวิทยาลัยมหาสารคามในการจัดโครงกรและกิจกรรมต่าง ๆ เพื่อให้บริการแก่ชุมชนท้องถิ่นอันจะนำไปสู่การให้บริการที่สอดคล้องกับความต้องการของชุมชนในอนาคตต่อไป